Vytenis Andriukaitis

**Vytenis Povilas ANDRIUKAITIS** (naskiĝinta la  en la vilaĝo Kjusjur de Jakutio en Siberio) estas litova medicinisto kaj politikisto. Li estis Komisionano de Eŭropa Komisiono respondeca pri sano kaj nutraĵa sekureco inter 2014 kaj 2019. 

## Biografio
Vytenis Andriukaitis naskiĝis en Siberio, kien estis deportitaj liaj gepatroj en la jaro 1941 fare de sovetianoj de la stalinisma reĝimo). Li revenis al Litovio en 1958, studis en la medicina instituto en Kaŭno (1969–1975), kaj diplomiĝis en Kaŭna Medicina Universitato en Kaŭno / Kovno en 1975. Li laboris kiel kardiologia kirurgo en Ignalina, Kaŭno kaj Vilno. Dum la jaroj 1979 - 1984 li studis ankaŭ en la Historia Fakultato de Universitato Vilno kaj en la jaro 1984 ricevis diplomon de historiisto. 

Li aktive en la jaro 1976 ekkomencis partopreni politikan agadon kiel membro de la subtera socidemokrata en la kontraŭsovetia movado por la sendependiĝo de Litovio do ankoraŭ dum la Sovetia periodo. Li estas kunsubskribinto de la Ago reestablanta la ŝtaton de Litovio 1990 (jenaj famaj personoj kiuj ankaŭ subskribis la liston: Vytautas Landsbergis - la ŝtatestro de Litovio dum la jaroj 1993-1998 kaj poste ĉefministro de Litovio dum la jaroj 2001-2006; Kazimiera Prunskienė - ĉefministro de Litovio dum la jaroj 1990-1991 kaj Rasa Juknevičienė - la Prezidanto de Litova Parlamento, la Litova Sejmo, dum la jaroj 1999-2000 kaj poste defend-ministro dum la jaroj 2008-2012).

Ekde 1990 ĝis 2012 li estis parlamentano (krom la periodo 2004–2008 ). Dum 2000–2004 li estis vicprezidanto de la parlamento. Dum la jaroj 2012-2014 Andriukaitis estis nomumita litova ministro pri sano-protektado en la 16-a registaro de Litovio de la ĉefministro Algirdas Butkevičius.

Li estas vicprezidanto de Socialdemokratia Partio de Litovio aŭ litove  (LSDP).
La 10-an de septembro 2014, Andriukaitis estis nomumita de Jean-Claude Juncker Komisionano de la Eŭropa Komisiono respondeca pri sano kaj nutraĵa sekureco.. Li deĵoris ĝis 2019.european-convention.eu.int

En 2024 li estis elektita membro de la Eŭropa Parlamento.

Li krom la litova flue parolas la lingvojn germana, rusa, angla, pola kaj ankaŭ parolas Esperanton.

## Distingoj 

dosiero:Medal niepodl litwy.jpg|100ra|La Medalo de Sendependeco de Litovio, averso
dosiero:Order of Merit (Portugal).jpg|La Komandora Kruco de la Ordeno de Merito de Portugalio
dosiero:3rd Class Order of the Lithuanian Grand Duke Gediminas.jpg|Komandora Kruco de la Ordeno de Granda Princo Gediminas
dosiero:Chevalier-legion-dhonneur-2e-republique.jpg|Honora Legio (medalo de kavaliro)

* La Medalo de Sendependeco de Litovio (2000)
* La Ordeno de Merito de Portugalio (2003)
* La Ordeno de Granda Princo Gediminas (2004)
* La Honora Legio de Francio (2015)

## La privata vivo 
La familio de Andriukaitis estis en junio 1941 deportita fare de sovetianoj de la stalinisma reĝimo al Jakutio en Siberio. Al li, lia patrino kaj du liaj pli maljunaj fratoj estis permesite reveni al Litovio en 1958; lia patro revenis en 1959. Li estas edziĝinta kaj havas tri infanojn.

## Poligloto parolanta ankaŭ Esperanton 
Krom la litova, pola, angla, rusa kaj germana lingvoj, li ankaŭ parolas Esperanton

Li partoprenis la UK en Nitra (Slovakio) kaj la lingvopolitikan konferencon organizitan de Eŭropa Esperanto-Unio (EEU) (Prezidanto Seán Ó Riain) - en la Universitato de Konstanteno en Nitro (la 28-29an de julio 2016). La konferencon partroprenis 120 personoj (lingvistoj, politikistoj kaj diplomatoj kaj anoj de NRO) kaj la lingvoj de la konferenco estis la slovaka, la angla kaj Esperanto, dum la konferenco EU-komisionano Andriukaitis faris sian paroladon en Esperanto (, ).

La 27-an de oktobro 2016 li renkontiĝis kun polaj esperantistoj de Malbork kaj Sztum en biblioteko de la varsovia universitato, i.a. kun la esperantisto Eduardo Kozyra.

Dum la 103-a Universala Kongreso de Esperanto en Lisbono, Andriukaitis estis nomumita al la Honora Patrona Komitato de Universala Esperanto-Asocio.

## Referencoj 

Kategorio:Litovaj ministroj pri sano
Kategorio:Litovaj kuracistoj
Kategorio:Membroj de la Eŭropa Komisiono
Kategorio:Komisiono Juncker
Kategorio:Poliglotoj
Kategorio:Litovaj esperantistoj